gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl pt es gl gl gl gl sv en sv fr de de gl gl gl gl gl gl gl es gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Existan os deuses ou non, a campaña de Retranca circulará nos autobuses de Vigo
Domingo, 25 de setembro de 2022
Vitrasa retirou, polas súas referencias aos 'deuses' uns anuncios que reclamaban máis atención para a nosa cultura, pero o luns poderán verse de novo polas rúas.
M.S.P. - 11:35 04/02/2009
Tags: autobuses campaña cultura galega retranca vigo
Kiko da Silva, creador e motor da revista Retranca, e o xornalista Camilo Franco idearon hai unhas semanas unha campaña para colocar nos autobuses urbanos de Vigo. A idea nacía ao fío das campañas que a favor e en contra da existencia de deus comezaran a estenderse por Londres, Barcelona ou Madrid. Pero en realidade tratábase de todo o contrario: Probablemente os deuses non existan, pero a cultura galega si. Por que non falamos das cousas que existen? A intención da mensaxe era fuxir de debates teolóxico "e centrarse en cousas máis importantes, crear debate ao redor da cultura galega", como deixa claro Kiko da Silva.
Así, a través dunha empresa publicitaria, a Revista Retranca colocou para os vindeiros tres meses un anuncio nun autobús que percorre o centro de Vigo (o Circular Centro). Porén, a publicidade só estívo visíbel durante seis horas. Vitrasa, a empresa concesionaria, decidiu retirar a campaña publicitaria se dar explicación ningunha nun primeiro momento. Ao longo do día, Vitrasa explicou que o anuncio "recordaba" á campaña atea feita nos autobuses de Barcelona. "Deus non pinta nada aquí", respondeulle Kiko da Silva, que quixo deixarlles claro que el non quería entrar nun debate teolóxico, senón todo o contrario.
Finalmente, Vitrasa aceptou que a campaña continuase nos seus autobuses, con algúns cambios, que aumentan máis se cadra o seu carácter retranqueiro. Así, a partir da semana que vén (posibelmente o luns ou martes, aínda que mesmo se podería adiantar), o anuncio volverá circular polas rúas de Vigo, e onde se lía Probablemente os deuses non existan lerase Probablemente Zeus non exista. O que non muda é a verdadeira mensaxe da campaña: A cultura galega si. Por que non falamos das cousas que existen?
Ademais, segundo anunciou Kiko da Silva (que defendeu que o comportamento da empresa fora bo en todo momento), Vitrasa comprometeuse a facer, dentro dos seus autobuses, unha exposición coas obras e cadriños de Retranca.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Unha imaxe dos autobuses que circularon o martes por Vigo
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto